Gusmiati Suid

Gusmiati Suid () marupoan panata tari (koreografer). Baliau dipandang sabagai maestro tari di dunia seni tari kontemporer Indonesia.

 Riwayat 
Dek indak pueh jo tarian Minangkabau sabalunnyo, nan dianggok gamulai bana jo baku, sarupo garak tari payuang, tari piriang, tari galombang jo lainnyo, inyo mulai mambuek tari Rantak, nan maadopsi garakan dari silek nan ado di Minangkabau. Hampia sado tari karyanyo kalua dari khas Tari Minangkabau. Mako co itu, Gusmiati dianggok sabagai pambarontak di dunia seni tari bagi masyarakai seni Minangkabau.

Inyo alan malahian babarapo karya seni tari tanamo, diantaronyo tari Kabar Burung, Api Dalam Sekam dan tari Rantak pado taun 1976. Sapanjang sapak tajangno di dunia tari, Gusmiati alah mambuek labiah dari 30 karya seni tari pementasan. Gusmiati ko mamimpin sanggar tari Gumarang Sakti. Baduo anaknyo, Boy G. Sakti, alah mambuek banyak karya seni tari bataraf nasional jo internasional malalui sanggar tari tu.

 Penghargaan 
Gusmiati dianggok barasia manciptaan dan maraiah panghargaan di Pekan Tari Rakyat Indonesia pado taun 1978. Inyo pun alah acok manampilan karyanya di lua nagari, di Lausanne, Swiss, pado taun 1980, jo di "Asia Festival of Theatre, Dance and Martial Art" di Calcutta, India, pado taun 1987. Pado taun 1991 inyo mandapek panghargaan "Bessies Award" dari New York Dance and Performance. Sanggar tari Gumarang Sakti nan didiriannyo pado taun 1982 manjadi satu-satunyo wakia Asia di dalam acara tari Internationalis Tanz Festival ke-6 di Jerman pado bulan Juni taun 1994. Festival iko dialek untuak mamparingati 100 taun lahianyo ari modern.

Gusmiati banyak bajaso jo tari Minangkabau, dalam karya-karyanyo indak paranah maninggaan identitas Minangkabau. Gusmiati Suid manjadi tunggak pangambangan budayo alam Minangkabau.

 Referensi 

 Pranala luar 




Kategori:Seniman Indonesia
Kategori:Penata tari Indonesia
Kategori:Tokoh Minangkabau
Kategori:Seniman Minangkabau
Kategori:Cadiak Pandai Minangkabau
Kategori:Bundo Kanduang Minangkabau
Kategori:Tokoh dari Tanah Datar
Kategori:Tokoh perempuan Indonesia